HFT บวกแรง 8% นิวไฮรอบกว่า 2 ปี รับยอดสั่งซื้อยางรถครึ่งปีหลังพุ่ง-ฟากราคายังต่ำบุ๊ก!  
HFT บวกแรง 8% นิวไฮรอบกว่า 2 ปี รับยอดสั่งซื้อยางรถครึ่งปีหลังพุ่ง-ฟากราคายังต่ำบุ๊ก!  
HFT บวกแรง 8% นิไฮรอบกว่า 2 ปี รับยอดสั่งซื้อยางรถ H2 พุ่ง-ฟากราคายังต่ำบุ๊ก!  
5 พ.ย. 2563

ผู้สื่อข่าวรายงานว่า บริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT ณ เวลา 15.01 น. อยู่ที่ระดับ 4.26 บาท บวก 0.32 บาท หรือ 8.12%  ด้วยมูลค่าซื้อขาย 90.63 ล้านบาท ราคาหุ้นแรงในรอบ 2 ปี 8 เดือน โดยเทียบตั้งแต่หุ้นยืนที่ระดับ 4.30 บาท เมื่อวันที่ 23 ก.พ.63 ขณะที่ราคาหุ้นยังต่ำกว่ามูลค่าหุ้นทางบัญชีที่ระดับ 4.53 บาท

โดยก่อนหน้านี้ นายจวง จื้อ เหยา กรรมการ HFT เปิดเผยว่า บริษัทคาดรายได้จากการขายปี 63 จะทรงตัวจากปีก่อนที่มีรายได้จากการขาย 2.74 พันล้านบาท และกำไรสุทธิ 278.84 ล้านบาท แม้ช่วงครึ่งแรกปีนี้จะมีรายได้จากการขายหดตัว 15.8% มาที่ 1.05 พันล้านบาท หลังสถานการณ์โควิด-19 กระทบต่อการขนส่งสินค้าที่ทำได้ยากขึ้น หรือไม่สามารถส่งสินค้าเข้าไปได้ในบางประเทศ
อย่างไรก็ตามเมื่อสถานการณ์คลี่คลายลง บริษัทก็เริ่มมีคำสั่งซื้อกลับเข้ามา โดยคำสั่งซื้อยางนอกและยางในสำหรับรถจักรยาน รถจักรยานยนต์ปรับตัวสูงขึ้นมาอย่างต่อเนื่อง
ขณะที่คำสั่งซื้อบางส่วนที่ไม่สามารถจัดส่งได้ในช่วงไตรมาส 2/63 ก็กลับมาจัดส่งสินค้าได้ทั้งหมดในช่วงไตรมาส 3/63 อีกทั้งการที่ประชาชนปรับมาใช้ชีวิตวิถีใหม่ (New Normal) ด้วยการหันมาใช้การเดินทางโดยรถจักรยาน รถจักรยานยนต์มากขึ้นก็ส่งผลดีต่อบริษัทด้วย ซึ่งน่าจะทำให้ยอดขายฟื้นตัวขึ้นในครึ่งหลังปีนี้